Ur weh arruet ér gêr, hi e halvas hé mammeg.  - Mamm ? Marie on.  Ar liam ged Atlanta ne oa ket mad.  - Karet, ne gleùan nitra, é klemmas ar vammeg. Serr ar pellgomz ha me  halv endro.  Bravo, é chonjas Marie. He hervel e ran eid lared dohti é marù he  Frank, ha ne glev ket anehi.  - Mad eo, eme hi.    Hi e cherras  ar horned hag e ras an niverenn ur weh aral. Ar vammeg e  zigoras dan eil sonereh :  - Gwel eo breman ? é houlennas Marie.  - Kalz gwelloh. Dres e sonjen ho kervel. Telepatiez eo.    Susan Sebastiani e grede dar speredism. Peb weh pe rê un abadenn én  hé zi, é lare gobér ar liam ged tad Franck, marù ha douaréet diboa  ugent vlé, hudour èl é vab.  - Ar pez a zo bet, eo am-eus bet eur sonj hag am-eus laret é ma  halon : « Susan, red eo dis gervel ar vugale. »  Mad oh ?  - Eu, nom ket, nann.  - Petra zo choarveet ?  - Mamm… Keleou fall-tre am-eus de lared.  - Petra ?  - Franck…  - O ! ma Doue, eun dra zo choarveet gantan, e ouien.  Taù àr ar linenn.  - Marie ?  - Ya, mamm ?  - Petra eo choarveet ? lar ouzin.  - Mar… marùet eo.  - Penaoz ? O ma Doue, ma Doue, é hirvoudas Susan.  Ha hi de ouilein.  Marie e hortas.  - Mammeg ?  - Ya, aman emaon.  - Spontuz eo.  - Gervel a rez  deuz an ti ?  - Ya.  - Erru a ran dioustu pa hellan. Gervel a ran an êrporz evid gouzoud  pegoulz e vo un… Penaoz e arruet ? Eur goall-zarvoud ?  - Neo ket, mamm. Lahet eo bet. Drouglahet.  - Petra ?  - Un den…  - Petra ? Piou ? Deuz petra e komzez ? drouglazet ?  - Ne oerér ket hoah. Un den bennag…  Marie nhelle ket lared de vamm Franck é oa bet trohet é tammou korf  hé mab. Ar hélé-ze e hellé gortoz.  - Un den é-neus ean lahet, eme hi. E-pad an  enderù, goude un arvest  ebarh ur lise.  - Med piou ?  - Ne ouiam ket hoah. Ar polis a chonj e vehe Jimmy marteze.  - Jimmy Brayne ? Ar yaouank da biou Frank a helenne ar vicher ?  Nhellan ket er hredi.  - Ar polis e ean glask, kollet eo.  - O ! ma Doue, é hirvoudas Susan é ouilein ur weh aral. Perag en-defe  groet an dra-ze. Frank a rae gantan vel gand eur breur.  - Me eùé, é laras Marie.  - Laret teus da Zolores ?  - Nam-eus ket, hui zo an hani getan…  - Eur grizenn a galon e raio, mod-sur, é drohas Susan. Laosk anon  lared dezi.  - Nhellan ket ho koulenn an dra-ze, mamm.  - Ma merh eo, ma dever eo ober, é laras Susan hag e ouilé hoah.  Goulenn a rin dezi mond dioustu dho ti. Ezomm a zikour teus.  - Trugare, mamm.  - Pegehed amzer eo red evid doned ? Eun eur ?  - Dar muian.  - Lared a rin dezi ober buhan. Penaoz en em santez ?  - O, mamm, spontuz eo, e laras Marie, ged ar voueh draillet.  - Gouzoud  mad a ran, karet, med bes kaloneg. Dond a ran kerkent evel  ma hellin. Araog, e vo Dolores genit. O ! ma Doue, pegen a dud a zo da  lared outo… Pegoulz e vo an interramant ?  - Eu… Ar polis e venna de getan gobér un aotopsiez.  - Petra ? Troha ma Frank e tammou ?  Taù braz àr ar linenn.  - Spi am-eus teus ket asantet.  Marie ne dapas ket ar poent eid lared é oa dija bet draillet ha trohet  ar horf.  - Forset é vé gobér un aotopsiez pan dé un drouglah, mamm.  - Perag ?  - Nouian ket, ar lezenn eo.  - Kaer eo, al lezenn !    An diou voéz e daùas ha, goude boud huanadet, Susan e laras :  - Mad eo, breman e halvan Dolores. Hi arruo daz di goude eur  pennadig. Padoud a ri, betag e arruo ?  - Padoud a rin.  Un taù aral.  - Mad e ouzout pegen e haren anean, e laras Susan.  - Mad é ouian.    Ur huanad aral.  - Karet, galvin anout dewezatoh, é prometeas mamm Frank. Klask a ran  tapoud ar harr-nij  fennoz. Ne vi ket mui te da unan, ouspenn. Dolores  a vo ganis. Ha me arruan pa hellan.  - Trugare, mamm.  - Galv anon ma ne badez ket ken.  - Mad eo, mamm. Noz vad.  - Noz vad, karet.  Marie e cherras ar horned hag e saùas he daoulagad de dal an oroloj  magoér ag ar gegin. Tri kard eur hoah eraog fin an deùeh an hirran ag  he buhe.      Љ    .